Veľká noc už klope na dvere, ale tento rok bude trochu iná. Sme v situácii, kedy by sme mali obmedzovať pohyb a kontakt s ľuďmi. Pre Veľkú noc sú typické určité zvyky a tradície, ktoré sa však v posledných rokoch vytrácajú. V marci sme si so žiakmi v ŠKD pripomenuli mesiac kníh, kde sme čítali knihu O psíčkovi a mačičke, a zapojili sa tak do aktivít v rámci zahraničných projektov našej školy. Za krátku chvíľu nám zakvitli jarou aj nástenky. Všetky deti v ŠKD sa pod vedením svojich pani vychovávateliek s chuťou a radosťou pustili do zhotovovania farebných kvetov, motýľov, vtáčikov, rozkvitnutých stromov a veľkonočný vajíčok, ktoré teraz zdobia interiér školy. Preto patrí všetkým pochvala za šikovnosť, snahu a chuť takto si spestriť svoje okolie v škole.
Spracovala: Natália Kozelková, foto: vychovávateľky ŠKD
eTeaTime je názov etwinningového projektu, na ktorom sa od septembra bavíme so šiestakmi o čaji. Šiestaci z Béčka už okrem zisťovania, kto s kým a kedy najčastejšie pije čaj, písali aj básne o čaji, ale tiež recitovali básne českých, tureckých a talianskych detí, s ktorými zdieľajú elektronickú čajovňu v priestore Twinspace. Angličtina a počítačové znalosti, to je to, čo si v e-čajovni rozvíjame. Do toho miešame výtvarné aktivity, s ktorými šiestakom na dištančnom vzdelávaní doteraz pomohli tretiaci z 3A počas prezenčného vyučovania. Každý z nás počul o britskom zvyku pitia poobedňajšieho čaju so sušienkami na zahryznutie. Vedeli ste však, že turecké deti milujú studený čaj s mliekom čapovaným z karafy a nalievaným do skleneného pohárika? Všetci účastníci projektu sa vyjadrili, že čaj sa im spája s príjemnými chvíľami, čo vyjadrili aj v myšlienkových mapách slovami ako relax, family, sweet. Minulý týždeň sme poslali deťom z Talianska balíček čajovej kolekcie zo Slovenska a aj my čakáme čajové prekvapenie od nich. Počas veľkonočných sviatkov natočili šiestaci videá o tom, ako si urobiť čaj a vychutnať si chvíľku s čajom, a tak vedieť zrelaxovať telo i dušu. Naša čajovňa pokračuje do konca školského roka a výsledky našich prác si môžete pozrieť tu: https://twinspace.etwinning.net/122881/pages/page/1051250
Naše zistenia z dotazníka 4 krajín:
Ľudia zvyčajne pijú čaj poobede a počas zimných mesiacov.
Obľúbené je pitie ovocného čaju, vedie citrónový čaj a čaj z červeného ovocia.
Ak niekto pije bylinkové čaje, uprednostňuje mätový alebo zázvorový čaj.
Najlepší čaj robia mamy a babičky. Väčšinou si vychutnávame čaj v kruhu rodiny.
Čaj si radi sladíme – medom alebo cukrom. Sladká chuť čaju je obľúbená.
Niektoré deti ešte nikdy nekupovali v obchode čaj.
Napísala: Mgr. Jolana Madigárová Kubišová
Aj napriek tomu, že vonku stále vládne pani Zima náš projekt SadOVO v spolupráci s nadáciou Živica stále pokračuje. V pondelok 8.marca 2021 sa uskutočnila ďalšia zaujímavá akcia na našom školskom pozemku. Tento deň medzi nás zavítali už naši starí dobrí známi – p. Bruno Jakubec a p. Drahoš Stano- odborníci na pestovanie ovocných stromčekov . Do zaujímavých aktivít, ktoré pozostávali z vysvetlenia zásad rozmnožovania ovocných stromčekov, praktickej ukážky vrúbľovania , tvarovania korún mladých stromčekov jabloní a hrušiek – ktoré sme spoločne v jeseni zasadili ,sa zapojili žiaci 4.D triedy spoločne s triednou p.uč. Majkou Kormanovou a dve žiačky 9- teho ročníka, ktoré sú súčasťou projektu už od jeho začatia. Deti si mohli prakticky vyskúšať aj vrúbľovanie a veru niektorí boli veľmi šikovní. Dozvedeli sa ako sa musia starať o mladé stromčeky a ako začať tvarovať budúcu korunku stromčekov, že je potrebné každú ,,ranu" stromčeka zatrieť dôkladne štepárskym voskom, aby sa nešírili rôzne choroby a škodcovia do rastliny. Naučili sa, čo je teda potrebné ,aby sme v budúcnosti dosiahli čo najlepšiu úrodu. Tieto práce si sami aj vyskúšali s úplne novým ovocinárskym náradím, s ktorým sa oboznámili hneď na začiatku .Ďalším bodom programu bola výroba tzv. ucholačníkov – teda domčekov pre ucholaky(hmyz), ktoré sú v ovocnom sade veľmi užitočné a preto veľmi vítané každým ovocinárom- požierajú množstvo škodlivého hmyzu. Jedná sa teda o biologickú ochranu rastlín, podobne ako využívanie dravých roztočov, ktoré sme tiež aplikovali do nášho nového ovocného sadu prostredníctvom filcových pásikov, ktoré sme pripevnili na nové mladé stromčeky ešte v mesiaci február (boli nám doručené poštou v rámci projektu).Dravé roztoče sa namnožia a rozlezú na stromčeky a tak ho budú chrániť pred prípadnými škodcami. Zhotovené domčeky pre ucholaky deti rozvešajú na jednotlivé mladé vysadené stromčeky a tiež aj tabuľky s pomenovaním vysadených odrôd jabloní a hrušiek. Aj touto cestou by sme sa chceli poďakovať zanietením ľuďom pre zachovanie starých odrôd ovocných stromov z projektu SadOVO ,za ich pomoc pri výsadbe nového ovocného sadu , za ovocinárske pomôcky ,za všetky odborné rady a spoločné chvíle strávené v našej krásnej prírode. Je už len na nás , ako sa budeme o náš ovocný sad starať a ja pevne verím, že z detí, ktoré sa zúčastnili týchto akcií vyrastú aj skúsení a zanietení ovocinári, ktorí nás budú zásobovať krásnymi a chutnými jabĺčkami.
Pripájame aj zaujímavé fotografie a videá, posúďte sami…
Nový rok v školách sa začal tak, ako to v decembri len málokto predpokladal. Z našich partnerských škôl v Európe sa dozvedáme, že aj tam sa vyučuje na diaľku – dištančne, zadávaním úloh, alebo online. Pred Vianocami nám v rámci projektu Detstvo v krabičke prišla zásielka kníh, vďaka ktorým sme nahliadli do sviatočných zvykov detí z krajín ako Británia, Nemecko, Grécko, Taliansko, Španielsko, Fínsko či Francúzsko. Tretiaci si s p.uč.Hmírovou čítali knižkou vydavateľstva Usborne Christmas Around the World, ktorá im jednoduchým spôsobom a zábavnými obrázkami priblížila Vianoce vo svete. Každý žiak si listoval vo svojej knižke a mohol si tak vychutnať atmosféru čítania, ku ktorému vedieme žiakov aj na hodinách anglického jazyka. Rovnako to bolo u štvrtákov, ktorí sa s p.uč. Madigárovou Kubišovou začítali najskôr do príbehu O malom vianočnom stromčeku a potom sa dozvedeli, že v rozličných krajinách sú rozličné zvyky. Pracovali s príbehom Vo svete nenosí darčeky iba Ježisko a s knižkou Svet koláčikov pre Santu. Počas online vzdelávania sme sa téme multikultúrneho slávenia Vianoc venovali aj so siedmakmi. Čítali sme z knižky Celebrations Around the World (Oslavy okolo sveta), hoci v tomto prípade si žiaci musia počkať na prezenčné vyučovanie, aby si knihu aj naozaj prelistovali.
Projekt Childhood in a Box je spolufinancovaný z programu Európskej Únie Erasmus+ a naša škola je doň zapojená od septembra 2018.
Aj takéto ocenenie získala naša škola za účasť v projekte SadOVO. Postupne pretvárame náš školský pozemok- ošetrujeme staré ovocné stromy , vysadili sme ovocné kríky a v rámci projektu SadOVO sme vysadili desať mladých stromčekov -jabloní a hrušiek. Pokračovať budeme zasa v jarnom období, kedy by sme sa mali naučiť základy orezávania a ošetrovania mladých stromčekov. Už teraz sa tešíme …
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.